Zurich

Zurich nopo nga bandar raya di tagayo id Switzerland om ibu kota montok wilayah Zurich. Bandar diti nopo nga longkod gulu montok kegiatan do dudumagang om nogi koubasanan do Switzerland om nogi nondos do tulun sabaagi iso bandar raya sejagat. Tumanud do iso ponoriukan ii pinaharo ontok toun 2006 gisom 2008, pinungaranan o Zurich sabaagi bandar i kimutu koposion di tosonong id pomogunan. 

 Koiyonon om sajara 
Poingiliu o Zurich id timur Lembah Tanga Switzerland id somok tebing Baang Limmat id hulu Tasik Zurich, id suang iso tampat i kibontuk miagal do mangkuk toi ko' besen. Bandar diti nopo nga nokoimpuun sabaagi pos pomuhuan cukai ii notoodo do tulun-tulun Rom purba ii nointutunan sabaagi do Turicum. Kopongo do kinorikatan di tulun-tulun Jermanik, nokoburu o bandar diti gisom nakaanu do status bibas empayar ontok kurun kumo-13 om ontok toun 151 menganggotai Konfederasi Switzerland. Bandar diti nogi nga tiyonon do Ulrich Zwingli ii nokodimpot do komuncak kabantugan di timpuunon ii zaman perindustrian i nosiliu do metropolis gulu id Switzerland.

 Ekonomi 
Stesen kurita tapui Zurich, ii taagayo nopo id Switzerland nga Wayaan Kapal Tulud Zurich-Kloten ii atangkangau ii minamadadi bandaraya diti sabaagi do longkod toponsol jaringan sasakayon id bonua Eropah. Bank-bank gulu om syarikat insurans di ointutunan id pomogunan nogi nga minongukab do upis diolo do hiti gisom do minamadadi Zurich sabaagi longkod do kousinan sompomogunan di oponsol. Mantad dii, bandar diti nopo nga tergolong id kalangan Bandaraya Global do suai. Kogumuan syarikat media nogi nga pinoposiliu Zurich sabaagi longkod kegiatan diolo miagal ko Deutschschweizer Fernsehen (Televisyen Jerman Switzerland). Taang nopo dau id tebing Tasik Zurich, Longkod Kota Laid ii natamangan om mogikaakawo abaabayan koubasanan om kohiakan timpu totuong nogi nga nosiliu do longkod totombuluyon tutumombului id Switzerland. 

 Ngaran suai 
Montok kaandaman sajara om nogi koiyonon geografi, Zurich nogi nga olohou maya do au formal sabaagi Bandar Limmat toi ko' Bandar Zwingli. Mogiigiyon nopo nga olohou do koulunan Switzerland sabaagi do Zurcher (toi ko' Stadtzucher montok popisuai do mogiigiyon suai id wilayah dii).